Конкурстың “Методик оҫтахана” эта­бы буйынса дөйөм иҫкәрмә: ҡатнашыусыларҙың яртыһынан күберәге үҙҙәренең алдынғы, методик яҡтан үҙен аҡларҙай заманса эш алымдарын күрһәтеү урынына уҡыусыларҙың төрлө конкурс­тарҙа яулап алған Маҡтау ҡағыҙҙарының теҙмә­һен күрһәтеүҙе өҫтөнөрәк күрҙе. Әлбиттә, уныһы ла кәрәк: ул – эшләгән эшеңдең һөҙөмтәһе. Шулай ҙа улар, иң тәү сиратта, оҫталыҡтарын жюри дөрөҫ баһаларлыҡ итеп, үҙҙәренең эш тәж­рибәһенә таянып, уның һөҙөмтәлелеген дәлилләп, ғәмәли планда күрһәтергә те­йеш ине. Балаларҙың үҙ аллы эшләүен күтәрмәләү маҡсатында төрлө актив һәм интерактив алымдарҙы ҡулланыу аҡһаң­ҡырай икән уҡытыусыларҙың эшмәкәрлегендә тигән һығымта яһаны жюри ағзалары. Уҡыусыларҙың әүҙем гражданлыҡ позицияһын билдәләүгә лә иғтибар етмәйерәк кеүек тойолдо.